# Amiga 500

### Izvor: Wikipedija

Amiga 500 s monitorom 1084S, mišem i dodatnom disketnom jedinicom A1010

Amiga 500 je računalo tvrtke Commodore čija je proizvodnja započela 1987. godine. Računalo je zamišljeno kao nasljednik ranijeg neuspješnog modela Amige 1000.

Amiga 500, kao 16 bitno računalo, trebalo je zamijeniti 8-bitnog C64. Iako je ostvarena prodaja naposljetku iznosila 5 milijuna primjeraka, u odnosu na 20 milijuna prodanih C64, model nikako nije bio komercijalni neuspjeh. Štoviše, uspjeh Amige 500 ogleda se u nagradama za najbolje računalo godine tijekom 4 godine njezine proizvodnje.

Srce ovog kompjutera je Motorola 68000, vjerojatno najuspješniji procesor osamdesetih godina dvadesetog stoljeća. Osim u Amigi, isti su procesor koristila i računala Atarija i Applea. Intelovi procesori su očito bili u drugom planu. Amiga 500 je raspolagala osnovnom memorijom od 0,5 MB koju su korisnici najčešće proširivali na 1 MB, a ponekad i na 2 MB. Maksimalna količina memorije bila je čak 16 MB, no u stvarnosti nije bilo mnogo takvih primjeraka. U kupovnom pakiranju se nalazila tipkovnica, floppy jedinica i TV modulator za priključenje računala na televizor.

Krajem 1991., i to nakon nešto više od četiri godine, Amiga 500 se prestaje proizvoditi. Zamjenjuje je model, nazvan Amiga 500 plus, koji će polučiti komercijalni neuspjeh. Pravi nasljednik Amige 500 postat će tek model Amiga 1200 koji na tržište izlazi u listopadu 1992. godine. No, njegov uspjeh dolazi prekasno kako bi spasio Commodore od stečaja.

Iako je Amiga 500 trebala naslijediti Commodore 64, potonji model nadživio je istu ostajući u proizvodnji do 1993. godine.

Popis Commodore računala i konzole
MOS 6502-zasnovano na 8-bitnom: MOS/CBM KIM-1 | PET/CBM | CBM-II (poznata kao B/P series) | VIC-20/VC-20 | C64 | SX-64 | C16 & 116 | Plus/4 | C128 M68K-zasnovano na 16/32-bitnom): Amiga 1000 | Amiga 500 | Amiga 2000 | Amiga 500+ | Amiga 2500 | Amiga 3000, UX, T | Amiga 600 | Amiga 1200 | Amiga 4000

Igraće konzole : Amiga CD32 | Amiga CDTV

Dobavljeno iz "http://hr.wikipedia.org../../../a/m/i/Amiga_500.html"

Kategorija: Računala

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Suomi
- Français
- Íslenska
- Italiano
- ‪Norsk (nynorsk)‬
- Polski
- Русский
- Srpskohrvatski / Српскохрватски
- Svenska